amedyaz issedhaw imdanen, iferru timsal, inehhu ɣer wayen yelhan, d win i d-yettawin ɣef wayen iḍerrun deg tmetti d tedyanin tigejdanin deg-s, tthabin-t akk medden acku ttwalin awalen i yellan deg yisefra-s ur ssawḍen ara ad xedmen am widak, axaṭer yekka-d nnig n tmussni-nsen, ɣef waya i d-yenna M.Mammeri  Yella umgired deg tmetti n yimiren, ger umeddaḥ d ufṣiḥ; ameddaḥ d win i d-ittɛeddayen tudrin d leswaq, yettawi-d isefra ur nelli ara d ayla-s, ttxellisen-t medden s wayen yellan (ama d zzit, irden,), ayen i yessen d isefra yugar ayen i ssnen wiyaḍ.